
Kostråd ved kort tarm syndrom

 - med stomi 

Hva er kort tarm syndrom?

Når du har fått en stor del av tarmen operert bort, blir det vanskeligere å fordøye og absorbere normal mengde næringsstoffer fra maten.

Det blir også vanskelig for tarmen å reabsorbere all fordøyelsesvæsken som er produsert for å fordøye maten

 – derfor kan dette føre til vekttap, underernæring, eller du kan bli dehydrert.

I denne brosjyren kan du få noen råd om hvordan kan du spise og drikke for å unngå vekttap og dehydrering.

Men først litt om fordøyelsen generelt:

Figur:

Fordøyelsesprosessen

Fordøyelsen er den prosess som skjer med maten du har spist: hvordan den blir brutt ned til små næringsstoffer som blir absorbert fra tarmen og over i blodet, for å bli fraktet rundt som næring til hele kroppen.

Fordøyelsen begynner i munnen. Det er derfor det er så viktig å tygge maten grundig. Neste steg er magen, der maten blir eltet til en flytende blanding med syren som magen produserer.

Tynntarm

Denne blandingen blir så sluppet i små porsjoner ut i første del av tynntarmen, tolvfingertarmen. Her blir den blandet videre med fordøyelsesvæske fra leveren og bukspyttkjertelen.

Deretter kommer maten inn i neste del av tynntarmen, som heter jejunum. Det er her de fleste næringsstoffer suges opp.

Siste del av tynntarmen heter ileum. Her blir B12 vitaminet tatt opp, og her blir det meste av all fordøyelsesvæsken reabsorbert. Kroppen produserer omtrent 4 liter slik væske daglig for å hjelpe fordøyelsen, og det meste blir normalt reabsorbert.

Tykktarm/kolon

Det som ennå ikke er absorbert vil passere videre inn i tykktarmen/ kolon. Her absorberes vann og natrium (salt).

De restene som nå er igjen er normalt ufordøyelige rester av maten, og andre avfallsstoffer, og blir til avføring.

Råd om mat og drikke

Å spise og drikke er viktig! Også for å holde tarmen sunn og frisk. Siden tarmens oppsugingsområde er blitt sterkt begrenset, må du sannsynligvis spise en god del mer mat enn du gjorde før.

Spis mer:
· Bruk mer smør og margarin. Ta tykt lag på brødskiver, knekkebrød og smørbrødkjeks

· Prøv stekt mat: kjøtt, fisk, poteter

· Prøv retter med makaroni/pasta og ostesaus eller Lasagne og Moussaka

· Prøv scones eller franske horn/croissanter med smør syltetøy eller marmelade

· Spis paier: eplepai, quiche, kjøttpai, vårruller, div. paier av butterdeig etc.

· Spis kaker, boller, kjeks og sjokolade

· Spis iskrem som dessert eller mellommåltid.
· Tilsett ekstra vaniljekrem, krem eller iskrem til desserter

· Prøv energitette desserter som karamellpudding, sjokolademousse, ostekake, ”Tilslørte bondepiker” osv.

Berik maten:

Måter å øke energiinntaket:

· Tilsette sukker i drikke, frokostblandingen, fruktdessert/puddinger

· Tilsett syltetøy, marmelade, honning, sirup, lønnesirup i melk, grøt, puddinger, yoghurt, kornblanding, Corn flakes etc.

· Bruk en smørklatt på kokte poteter, ris og grønnsaker

· Drypp ekstra olje på kokt pasta, ris, nudler

· Bruk rømme eller majones på brødskiver, bakt potet eller ”pommes frites”

· Bruk rømmeklatt til supper, kremklatt i kakao, nypesuppe

· Fløte på kornblanding, fruktkompott, Corn flakes

· Tilsett ekstra melkepulver i grøt, potetmos, sauser, supper

· Tilsett egg/eggeplomme i grøt, saus, suppe

Proteinrik mat

Rikelig med proteinrik mat kan bidra til økt vekt og styrke. Bruk gode proteinkilder til måltidene:

· Kjøtt

· Fisk

· Egg

· Ost

· Yoghurt, skyr og rømme

· helmelksprodukter

Fiber

Fiberrik mat passerer raskt gjennom tarmsystemet, og fordøyes ikke fullstendig. Fiberrik mat inkluderer grove kornprodukter, belgfrukter som bønner og linser, grønnsaker og frukt. Ved å bruke mindre fiberrik mat, kan man redusere mengden i stomien.

Måter å begrense fiberinntaket:

· Bruk brød bakt på finmalt mel istedenfor fullkornsbrød og grovbrød

· Bruk Cornflakes,  puffet ris og hvete istedenfor fiberrike varianter som All Bran, Bran flakes, Weetabix og mysli

· Bruk hvit pasta og ris

· Unngå skall på potet og potetchips
· Unngå kjeks med tørket frukt og nøtter, og grove fullkornskjeks og knekkebrød

· Bruk isteden Marie kjeks, Ritz kjeks, lyst knekkebrød

· Begrens inntaket av bønner, linser, kikerter (vegetarianere bør bruke en porsjon daglig)

· Bruke kokte grønnsaker uten skall, stilker og frø

· Spis frukt som er uten skall, kjerner/kjernehus og frø

· Bruk gjerne hermetisk frukt, fruktkompott og skrelt frukt

· Unngå nøtter, frø og tørket frukt

Salt

Hver dag taper du salt i stomien og det er viktig å prøve å erstatte salttapet:

· Tilsett rikelig salt ved koking av poteter, ris, pasta og grønnsaker

· Bruk gjerne ekstra salt til måltidet

· Bruk gjerne smakstilsetting med soyasaus, hvitløkssalt, sellerisalt eller urtesalt

· Bruk dressinger, ketsjup, Worchestersaus o.lign.

Saltholdig mat som godt kan brukes regelmessig:

· Ost, bacon, skinke, pølse, kjøttpaier, burgere

· Røykt fisk som røykelaks, røykemakrell, røykesild

· Fra boks: tunfisk, sardiner, laks, ansjos, makrell

· Kjøtt- og fiskefarse

· Spagetti og ravioli fra hermetikk

· Tilsett ekstra buljong og kraft til sauser og supper

· Salte kjeks, chips, saltstenger

· Nudler i buljong (Rett i koppen)

Drikke
Unngå å drikke til måltidet. Dette er fordi mye væske kan redusere opptaket av næringsstoffer fra maten. Og øke mengden som kommer ut i stomien.

Drikk ikke en halv time før og etter måltidet.

I tykktarmen reabsorberes væske. Hvis denne er forkortet, kan du erfare å få diaré. Da tapes både væske og salt, og du vil bli tørst og dehydrert. Jo mer du da drikker, jo mer væske og salt vil tappes fra kroppen.

For å stoppe denne vonde sirkel må du drikke mindre!
Dette skjer bare hos personer med kort tarm syndrom.

Drikker/væsker med lavt saltinnhold, som vann, te, kaffe, juice, nektar og saft vil trekke væske og salt fra kroppen og føre til økt mengde ”output” i stomi eller til diaré.

Drikker med høyt saltinnhold, 
som Farris, buljong, sporsdrikker, rehydreringsløsninger får væske og salt til å trekke inn /holdes tilbake i kroppen.

Dehydrering
Det er viktig å lære seg å gjenkjenne tegn på dehydrering. Du kan kjenne tørste, at du får mindre urinmengde, trøtthet, kramper, svimmelhet når du reiser deg opp, tørr hud, mørke ringer rundt øynene.

Hvis du tror du er dehydrert bør du kontakte lege

Denne rehydreringsløsningen kan du lage selv:

St. Marks elektrolytt mix (St.Marks Hospital, London)

6 strøkne 5ml ss glukose (20g) (apotek)
[image: image2.jpg]1 strøken 5ml ss natriumklorid (vanlig bordsalt) (3,5g)

1 toppet 2,5ml skje natriumbikarbonat (bakepulver) (2,5g)

Blandes til 1 liter med vann og/eller juice

Den må lages ny daglig
Tips ved væskerestriksjon
· Drikk små slurker jevnt fordelt gjennom dagen

· Bruk små glass og kopper

· Sug på syrlige drops eller pastiller

· Sug på isbiter eller saftis som del av tillatt væskemengde

· Bruk avledning for å unngå tanker omkring tørste

Alkohol
All alkohol du drikker må inkluderes i tilmålt væske

Noen medisiner må ikke tas sammen med alkohol. Sjekk med lege eller apotek.

Medisiner som brukes ved kort tarm syndrom
Medisiner som brukes ved kort tarm syndrom fungerer på en av to måter:

Enten ved å forsinke matens passasje gjennom tarmen (anti-motility)

Eller redusere mengden syre som produseres i magen (anti-sekretorisk)

Anti-motility medisin: Loperamide. Codeine phosphate.

Anti-sekretorisk medisin: Omeprazol, Ranitidine, Lanzoprazole.

All væske som brukes til å svelge ned medisin med, skal komme fra tillat væskemengde. Det kan derfor være nyttig å bruke elektrolyttmiks til dette.

Det er viktig at du ikke bruker medisin fra apotek eller helsekost uten å diskutere det først med legen din, siden det kan oppstå reaksjoner mellom forskjellige legemidler.

Hvis det er den nederste del av tarmen, ileum, som er tatt bort, trenger du injeksjoner av vitamin B12 hver 3.måned for å forebygge anemi.

Oppfølging
Behandlingen du får, og rådene i dette heftet kan hjelpe deg til å unngå feilernæring, underernæring og dehydrering.
Det er viktig at du følges opp regelmessig. Du bør veies og få tatt blodprøver og urinprøver regelmessig for å følge med på situasjonen.

Vekt

Vekten er viktig fordi den forteller oss hvor godt ernært du er. Vekten vil variere daglig i forhold til væskemengden i kroppen. Det anbefales at du veier deg selv en gang i uken hjemme. Hvis du taper vekt bør du kontakte legen.

Urin

Urin kan være en god indikator for å se om du er godt hydrert. Om du sjekker fargen på urinen daglig, og den blir betydelig mørkere enn normalt, bør du kontakte lege.

Tips:


- Drikkes helst avkjølt


- Kan fryses og brukes som ”slush”


- Prøv å drikke gjennom sugerør


- Tilsett frisk sitron eller lime


- For å bedre smaken kan du ved tilberedning tilsette fruktjuice/squash o.lign. For at saltinnholdet ikke skal fortynnes må denne væsken medregnes i 1 liter











